Okresná prokuratúra Dunajská Streda 
Nám. sv. Štefana 1, 929 21 Dunajská Streda 1

Sp. zn. : 1 Pv 609/14/2201	Dunajská Streda, 10.12.2014
EEČ : 2-16-363-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Dunajská Streda
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v  dobe  od  mesiaca  apríl  2014  do dnešného dňa,  v mieste svojho trvalého
bydliska  XXXXX, XXXXX a všade tam, kde sa zdržiaval neplnil vyživovaciu povinnosť na svoju už plnoletú dcéru XXXXX, nar. XXXXX trvale bytom XXXXX, okres Dunajská Streda, ktorá mu vyplýva priamo z ustanovenia § 62 a nasled. Zákona o rodine, a ktorá mu bola konkretizovaná naposledy rozsudkom Krajského súdu v Trnave č. k. XXXXX zo dňa 06.03.2008, právoplatným dňa 23.04.2008, ktorým mu bola určená vyživovacia povinnosť na dcéru sumou XXXXX eur (XXXXX,- Sk) mesačne, vždy do 15-tého dňa toho ktorého mesiaca vopred k rukám oprávnenej, pričom v mesiaci jún 2014 zaplatil spolu sumu XXXXX eur a v mesiaci júl 2014 zaplatil spolu sumu 116,18 eur, čím  mu za horeuvedené obdobie vznikol dlh na bežnom výživnom k rukám oprávnenej spolu vo výške XXXXX eur, vrátane mesiaca júl 2014,  

pretože zanikla trestnosť činu, nakoľko trestný čin nemal trvalo nepriaznivé následky a obvinený si svoju povinnosť dodatočne splnil skôr, než sa súd odobral na záverečnú poradu.

Odôvodnenie:
Poverený príslušník obvodného oddelenia PZ v Šamoríne uznesením č. ORP-791/SA-DS-2014 zo dňa 15. 07. 2014 začal podľa § 199 ods. 1 Trestného poriadku trestné stíhanie vo veci prečinu zanedbania povinnej výživy podľa § 207 ods. 1 Trestného zákona. Uznesením tej istej spisovej značky zo dňa 04. 08. 2014 podľa § 206 ods. 1 Trestného poriadku vzniesol obvinenie XXXXX za prečin zanedbania povinnej výživy podľa § 207 ods. 1 Trestného zákona, ktorého sa mal obvinený dopustiť na tom skutkovom základe, ako je uvedené vo výrokovej časti tohto uznesenia.

	Dôkazmi zadováženými v priebehu prípravného konania bolo preukázané spáchanie skutku, a to výpoveďou oprávnenej XXXXX ako aj listinnými dôkazmi.  

 	Z podaného trestného oznámenia zo dňa 18. 06. 2014 a z výsluchu oznamovateľky XXXXX v procesnom postavení svedka - poškodenej vyplýva, že obvinený si neplnil svoju vyživovaciu povinnosť na svoju dcéru v období od mesiaca apríl 2014, hoci bol k plneniu svojej vyživovacej povinnosti zaviazaný rozsudkom Krajského súdu v Trnave, č. kXXXXX zo dňa 06. 03. 2008 s právoplatnosťou zo dňa 23. 04. 2008, a to mesačne sumou XXXXX- Sk XXXXX €) vždy do 15. dňa toho ktorého mesiaca vopred k rukám oprávnenej plnoletej dcéry. 

Obvinený XXXXX vo svojej výpovedi uviedol, že si bol vedomý svojej vyživovacej povinnosti na dcéru XXXXX, od apríla 2014 je invalidný dôchodca, nevedel to včas platiť, pričom súd schválil v tejto súvislosti dohodu medzi ním a jeho dcérou v konaní pod č. XXXXX, pričom od 11. 07. 2014 nie je povinný prispievať na jej výživu z dôvodu jej plnoletosti. Dlh na výživnom od apríla 2014 do augusta 2014 v celkovej výške XXXXX € zaplatil pred vydaním vyššie uvedeného rozhodnutia, pričom mu vznikol na výživnom preplatok XXXXX €, ktoré nežiadal od dcéry vrátiť.      

Oprávnená XXXXX vo svojej výpovedi zo dňa 11. 11. 2014 potvrdila uhradenie celej dlžnej čiastky na výživnom, pričom obvinený už nemá žiadny dlh na bežnom výživnom k jej rukám. 

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

Podľa § 86 písm. a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
  
	Z uvedených skutočností teda vyplýva, že obvinený svojím konaním splnil podmienky  uvedené v ustanovení § 86 písm. a) Trestného zákona o účinnej ľútosti pri trestnom čine zanedbania povinnej výživy podľa § 207 Trestného zákona.

	Z vyššie uvedených dôvodov som preto rozhodla tak, ako je to uvedené vo výrokovej často tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Trestného poriadku)

JUDr. Mgr. Svetlana Močková
prokurátorka